GiliGold/VAD_KnessetCorpus huggingface dataset:
משה גפני: היא יודעת, היא שולחת לי טפסים.
גאלב מג'אדלה: תשכלל את התוכנה שלך.
הראל שרעבי: רגע, שנייה.
גאלב מג'אדלה: לא, שרעבי.
משה גפני: אתה יודע אם אני רווק או נשוי?
גאלב מג'אדלה: היושב ראש לא למד את הליבה, אני למדתי את הליבה.
משה גפני: למדת כמוני או למדתי כמוך?
משה גפני: אני למדתי גם איך שעובדים עלינו.
גאלב מג'אדלה: תשכלל את התוכנה אצלך, שתסמן לך את הרווקים.
משה גפני: לא הוא, לא הוא.
משה גפני: גאלב, הראל לא צריך לעדכן שום דבר, מר דותן צריך לעדכן.
גאלב מג'אדלה: אני לא מדבר עליו, אני מדבר על שוק ההון, אני מדבר על הביטוח.
משה גפני: הנה, הוא כאן.
הראל שרעבי: אני רק לא יודע אם יש לך שארים או לא, וזה לא אותו דבר.
הראל שרעבי: אין דרך לאבחן את זה, זה מה שאנחנו אומרים.
הראל שרעבי: אי אפשר לדעת אם הבן אדם - -
זהבה גלאון: שישאל, שזה יהיה הקמפיין.
משה גפני: מה שאנחנו אומרים שהוא ישלח והם ידעו שצריך לעדכן.
זהבה גלאון: לא צריך ברירת מחדל.
משה גפני: הוא יכול לעדכן, זה בסדר.
משה גפני: הנקודה השנייה, בבקשה.
הראל שרעבי: על המעורבות של הציבור בחיסכון הפנסיוני שלו נשתברו קולמוסים ונשפך הרבה דיו.
הראל שרעבי: בכל העולם שוברים את הראש איך לגרום לאנשים להיות יותר מעורבים.
הראל שרעבי: גם אם תודיע במעטפה, ברוב המקרים המעטפה הולכת סגורה לפח.
הראל שרעבי: לכן ריבוי הודעות זה לא בהכרח הפתרון.
הראל שרעבי: אחרי שאתה שולח הודעה זה לא פותר כלום.
הראל שרעבי: אני בקושי קורא את כל הדוח שלי.
משה גפני: מר שרעבי, בסדר, עם כל הכבוד, אנחנו מפקחים על העבודה שלכם.
משה גפני: את דעתך אמרת – אנחנו חושבים אחרת.
הראל שרעבי: אני רק אומר שלפתור בדיון מהיר את בעיית המודעות זה מורכב מדי.
זהבה גלאון: אבל בדיון מהיר אנחנו מעלים את בעיית המודעות.
זהבה גלאון: - - - שאתם לא עושים כלום.
משה גפני: חינכו אותי לא להתייאש אף פעם משום דבר.
משה גפני: צריך לעשות מה שנדרשים לעשות.
משה גפני: אתה לא צריך לעשות את מה שאתה לא מחויב לעשות.
גאלב מג'אדלה: ולהאמין בקדוש-ברוך-הוא.
משה גפני: להאמין בקדוש-ברוך-הוא, זה ברור.
מגלי והבה: תעבור לקדימה.
משה גפני: אני לא חשבתי על זה.
זהבה גלאון: הלך להם קלף, הם האמינו ונכנסו.
משה גפני: העמדה של הוועדה – אנחנו לא התייאשנו מהעניין.
משה גפני: חברת הכנסת זהבה גלאון העלתה נושא חשוב.
משה גפני: עצם העובדה שזה עולה ומדברים על זה וזה בדיון, וזה גם יהיה במליאת הכנסת – הנושא הזה הוא חשוב מאוד.
משה גפני: אנחנו דורשים מכם – אתם הרגולטור, אתם מפקחים על החברות, על קרנות הפנסיה.
משה גפני: אנחנו מבקשים שתודיעו להם עכשיו בעקבות הדיון הזה, היות שיש בעיה, שהבעיה הזאת התעוררה כתוצאה מהדיון וכתוצאה מפניות שהיו – שיש אנשים שמשלמים ביטוח שלא כדין.
משה גפני: זאת אומרת הם לא חייבים לשלם את זה.
משה גפני: הם רוצים שישלמו, אבל הם צריכים לדעת שהם לא חייבים לשלם, כי אין להם שארים.
משה גפני: אתם צריכים להודיע את זה לכל החברות, ואנחנו פונים אליך, מר דותן.
משה גפני: אנחנו מבקשים לשכלל את העניין הזה.
משה גפני: ההודעות צריכות להיות הודעות ממוקדות - -
גאלב מג'אדלה: שהוא יהיה החלוץ.
זהבה גלאון: לא החלוץ, לכל חברות הביטוח.
משה גפני: כן, לכל חברות הביטוח.
משה גפני: מר שרעבי, אתה צריך להודיע לכולם, אנחנו מבקשים את זה.
משה גפני: היום אנחנו נחמדים, אבל אם לא תעשו את זה אז מחר לא נהיה נחמדים.
משה גפני: זאת אומרת, איימתי עכשיו?
משה גפני: לא איימתי.
זהבה גלאון: לא, זה נשמע איום מרומז.
גאלב מג'אדלה: זה נשמע כדברי טעם.
משה גפני: אנחנו עוזרים לכם.
משה גפני: דברים שמגיעים פה על ידי משרד האוצר ועל-ידי החברות – אנחנו משתדלים לעזור לכם.
משה גפני: אני מבקש שתעזרו גם לציבור.
משה גפני: אז אפילו אם אתם עושים את זה, ואפילו אם עד היום עשיתם – זה לא מספיק.
משה גפני: אנחנו סבורים שצריך יותר.
משה גפני: אתם בכלל מדברים באופן קיצוני.
משה גפני: אתה אומר, בכלל אנחנו מודיעים, והוא אומר, לא נוכל לחנך בכלל את האנשים בעניין הזה.
הראל שרעבי: זה ממש לא מה שאמרתי.
משה גפני: זה לא מה שאמרת?
הראל שרעבי: לא, ממש לא.
משה גפני: הדיון המהיר הסתיים.
משה גפני: זה הסיכום שלנו.
גאלב מג'אדלה: איך נעקוב אחרי זה ונוודא שזה מתקיים?
משה גפני: אנחנו נעקוב.
משה גפני: יש לנו את ליאור - -
יוסף דותן: אם תינתן לי הערת אגב קצרה לסיום.
יוסף דותן: אי אפשר שלא להסתכל גם בצד המלא של הכוס הזאת:
יוסף דותן: זאת הפעם הראשונה מכל הביטוחים הפנסיוניים בקרנות הפנסיה שאני מכיר לפחות, שיש אפשרות בכלל שלא לשלם דמי סיכון למוות לרווק.
יוסף דותן: אני לא מכיר זכויות יותר לאנשים שיש להם פנסיה תקציבית שאם הם רווקים הם מקבלים יותר זכויות; אני לא מכיר את זה בקרנות פנסיה גירעוניות שגם הן מכסות בשארים, ויש שם רווקים.
יוסף דותן: לא הייתה לזה שום התייחסות ועל זה דווקא, לדעתי – ואני הרבה פעמים מתווכח עם אגף שוק ההון – אבל בתחום הזה הם הלכו צעד קדימה, ועל זה יבורכו, שאפשרו בכלל את הטענות.
משה גפני: אנחנו מסיימים את הדיון הזה בברכה.
משה גפני: הסעיף הראשון שעל סדר היום הוא זכויות ראש הממשלה לשעבר, מר אהוד אולמרט – אישור הצעת תקציב הוצאות תפעוליות לשנת 2012, על פי החלטת גמלאות לנושאי משרה ברשויות השלטון, שרים ושאיריהם, תשמ"א-1981, סעיף 23(ב), שירותי משרד.
משה גפני: ראש הממשלה לשעבר אמור לקבל שירותי.
משה גפני: מי צריך לבקש את זה?
דרורית שטיינמץ: החשב הכללי מאשר את הצעת התקציב.
משה גפני: אתם במשרד ראש הממשלה צריכים לפרט.
דרורית שטיינמץ: בהתאם לתיקון של ההחלטה מיוני 2009 לפיה ראש הממשלה זכאי להחזר הוצאות בגין פעילות שוטפת של הלשכה שלו לחמש שנים.
דרורית שטיינמץ: ההחלטה קובעת שכל שנה צריך לאשר מחדש את הצעת התקציב.
דרורית שטיינמץ: אנחנו מביאים הצעת תקציב לשנת 2012 שמסתכמת ב-522 אלף שקלים.
דרורית שטיינמץ: התחשיב שלנו מתבסס על הוצאות בשנת 2010 ו-2011.
משה גפני: עוד כמה שנים נותרו?
דרורית שטיינמץ: עוד שנתיים.
משה גפני: זאת אומרת, השנה הזאת, 2012, היא השנה השלישית.
דרורית שטיינמץ: זאת השנה השלישית ועוד שנתיים.
דרורית שטיינמץ: התחשיב הוא על פי ביצוע בפועל שנעשה בלשכה ועל פי בחינה כל הזמן מחדש.
דרורית שטיינמץ: יש הפחתה לא גדולה, של 10,000 שקלים.
ציון פיניאן: על פי ההוצאה בפועל.
ציון פיניאן: כמה הוא הוציא בשנה שעברה?
דרורית שטיינמץ: לגבי שנת 2011, לא גמרנו להתחשבן אתו אבל שם זה 400 אלף שקלים.
ציון פיניאן: כלומר, קרוב לסכום.
דרורית שטיינמץ: יש טבלה ממש מפורטת שמראה באיזה פעילויות אנחנו משתתפים.
משה גפני: סיכמנו שהמזכירות הן עובדות משרד ראש הממשלה?
דרורית שטיינמץ: יש שם שלושה עובדים שהם עובדי משרד ראש הממשלה.
דרורית שטיינמץ: אנחנו.
משה גפני: משרד ראש הממשלה או החשב הכללי?
דרורית שטיינמץ: אנחנו מקבלים ממש חשבוניות.
משה גפני: החשב הכללי, גם הוא בעניין?
דרורית שטיינמץ: מצורף גם אישור החשב הכללי.
משה גפני: רק תגידי לי טכנית איך זה מתבצע.
משה גפני: גם אתם בודקים?
דרורית שטיינמץ: אנחנו מאשרים את התקציב השנתי.
דרורית שטיינמץ: מרגע שהתקציב מאושר, לשכת ראש הממשלה לשעבר מביאה לנו חשבוניות לתשלום של התקשרויות שלה מול הגופים ואנחנו מאשרים רק בהתאם למסגרת שאושרה.
משה גפני: מה עושה החשב הכללי?
דרורית שטיינמץ: ב-לופ הזה הוא כבר לא נמצא.
דרורית שטיינמץ: הוא רק מאשר את המסגרת הראשונית כל שנה מחדש.
משה גפני: זאת אומרת, הוא לא בודק כלום.
דרורית שטיינמץ: הוא לא בודק את החשבוניות.
משה גפני: יריב נחמה כותב אליך.
דרורית שטיינמץ: יריב נחמה מאשר את הצעת התקציב הזאת, שהסכומים הם בסדר, שהמסגרת התקציבית נשמעת לו הגיונית ושהוא מסכים לכך.
דרורית שטיינמץ: חשב המשרד, שהוא בעצם נציג החשב הכללי, הוא גורם שבודק את החשבוניות בפועל, את כל החשבוניות שמגיעות.
משה גפני: נציג החשב הכללי שנמצא במשרד.
משה גפני: מי זה החשב אצלכם
דרורית שטיינמץ: יוסי איצקוביץ'.
משה גפני: מה מותר לו להוציא ומה אסור לו להוציא?
משה גפני: מה זה למשל בתי דפוס?
דרורית שטיינמץ: הדפסות של כרטיסי ביקור, דפי לוגו וכולי.
ציון פיניאן: מה זה שלושה עיתונים?
דרורית שטיינמץ: ללשכה מגיע שלושה עיתונים
ציון פיניאן: אבל הסכום כאן הוא לא ריאלי.
ציון פיניאן: עיתון אחד, אולי המחיר הוא 2,700 שקלים.
דרורית שטיינמץ: זה הסכום שאנחנו משלמים.
דרורית שטיינמץ: אנחנו לא חורגים זה.
ציון פיניאן: אני מנוי על שלושה עיתונים ומשלם כמעט 4,500 שקלים.
דרורית שטיינמץ: מעבר לסכום זה אנחנו לא משלמים.
דרורית שטיינמץ: גם אם הוא משלם יותר, אנחנו לא משלמים לו יותר.
ציון פיניאן: זה סכום גג שאתם משלמים.
משה גפני: מה זה גג?
משה גפני: אם זה היה עולה יותר, לא הייתם משלמים יותר?
דרורית שטיינמץ: אנחנו לא משלמים.
דרורית שטיינמץ: אנחנו יודעים שזה עולה יותר, אבל אנחנו לא משלמים.
דרורית שטיינמץ: זה עולה הרבה יותר, אבל אנחנו לא משלמים.
ציון פיניאן: רק עיתון "ידיעות אחרונות" עולה 165 שקלים לחודש.
משה גפני: איפה נמצא המשרד שלו?
משה גפני: אני רואה רבע מיליון שקלים לשכר דירה.
דרורית שטיינמץ: בתל אביב, ברחוב הארבעה.
משה גפני: במגדלים?
משה גפני: נראה לי הגיוני.
ציון פיניאן: איפה עוד אתם משלמים מקסימום ולא יותר?
דרורית שטיינמץ: בכל הנושא של ציוד מחשבים ושכר דירה, שם יש חלק שאנחנו משלמים וחלק שהם משלמים באופן ישיר.
ציון פיניאן: כתוב כאן ארנונה , עשרים שקלים למטר?
דרורית שטיינמץ: עשרים שקלים למטר.
ציון פיניאן: איפה זה?
ציון פיניאן: באיזה כפר?
ציון פיניאן: מי משלם היום עשרים שקלים למטר?
דרורית שטיינמץ: זה מה שאנחנו מאשרים.
דרורית שטיינמץ: זה מה שיש.
ציון פיניאן: ארנונה, , והם משלמים עשרים שקלים למטר.
ציון פיניאן: באיזה מדינה זה כך?
ציון פיניאן: אם כך, הוא מוציא הרבה מהכיס.
ציון פיניאן: בטבריה למגורים הסכום הוא 31 שקלים למטר ולמשרדים 234 שקלים.
משה גפני: זה 42 אלף שקלים לשנת 2012.
דרורית שטיינמץ: זה 42 אלף שקלים בשנה.
ציון פיניאן: הם כותבים כאן עשרים שקלים למטר.
טמיר כהן: זה עשרים כפול 170.
טמיר כהן: זה החשבון.
דרורית שטיינמץ: בדיוק.
דרורית שטיינמץ: זה מחיר ליחידה, למטר.
ציון פיניאן: אלה משרדים.
ציון פיניאן: זה מאתיים שקלים למטר.
דרורית שטיינמץ: זה בסדר.
משה גפני: הוא לא מוסיף ארנונה.
משה גפני: אני מתחייב על כך שהוא לא מוסיף.
ציון פיניאן: עשרים שקלים למטר?
ציון פיניאן: הוא מוסיף פי שש, אם לא יותר.
ציון פיניאן: משרדים זה מעל מאתיים שקלים למטר.
ציון פיניאן: מגורים בטבריה, אלה 33 שקלים למטר.
משה גפני: אתה רוצה להגיד לי שהמשרדים שלו עולים יותר מ-42 אלף שקלים לשנה?
ציון פיניאן: בטח.
ציון פיניאן: בארנונה, ודאי.
ציון פיניאן: במשרדים, המחיר הוא פלוס-מינוס 230 שקלים למטר.
משה גפני: דרורית, את יודעת להגיד לנו?
דרורית שטיינמץ: אני יודעת להגיד שהביצוע שלנו בשנת 2011 לתשלום הזה היה 36 אלף שקלים.
משה גפני: את יודעת אם הוא מוסיף?
דרורית שטיינמץ: אני לא יודעת להגיד אם הוא מוסיף.
דרורית שטיינמץ: סביר להניח שכן, אבל אני לא יודעת.
ציון פיניאן: לא יכול להיות במשרדים.
ציון פיניאן: אנחנו לא ברואנדה.
קריאה: נותנים לו הנחה.
ציון פיניאן: כנראה דרך ביטוח לאומי.
משה גפני: ביצוע בפועל בשנת 2011 – 36,418 שקלים.
משה גפני: זאת אומרת, שילמו על השקל.
דרורית שטיינמץ: ממש.
ציון פיניאן: זה לא 1,700 כפול עשרים.
משה גפני: לפי דעתי הוא לא מוסיף לארנונה.
ציון פיניאן: כאן יש בעיה בתמחיר שלהם.
דרורית שטיינמץ: מה שאנחנו מציגים, זה את ה-42 אלף שקלים בשנה.
משה גפני: מה זה דמי ניהול?
דרורית שטיינמץ: המבנה, כל התחזוקה השוטפת של המבנה.
ציון פיניאן: דמי הניהול יותר מהארנונה?
ציון פיניאן: זה עשרים שקלים למטר וזה שלושים שקלים למטר.
ציון פיניאן: יש לכם כאן כנראה בעיה.
ציון פיניאן: לפי החישוב, זה לא יכול להיות.
משה גפני: אני חושב שזה התשלום.
משה גפני: מה זה רישיונות ותמיכה?
דרורית שטיינמץ: כל הנושא של מחשבים, רישיונות אינטרנט וכולי.
ציון פיניאן: הסכומים נכונים, אבל המכפלות לא.
משה גפני: על משרד בתל אביב משלמים יותר מ-42 אלף שקלים בשנה?
ציון פיניאן: היא כתבה עשרים שקלים למטר.
משה גפני: לנו אין מניעה לאשר את זה בצורה הזאת, אבל תבדקי.
דרורית שטיינמץ: אנחנו נבדוק את עצמנו שוב.
משה גפני: אם יהיה משהו מעניין, תגידי לנו.
ציון פיניאן: זה יכול להיות 42 אלף שקלים, אבל לא המכפלה.
דרורית שטיינמץ: מה שאתם מאשרים עכשיו, זה את ה-42 אלף שקלים.
משה גפני: אמרתי שאנחנו יכולים לאשר את זה, זה נבדק על ידכם, אבל אם תוכלו לתת לנו יותר פרטים.
משה גפני: זה לא משנה לגבי ההחלטה שלנו.
ציון פיניאן: מקומות חניה, 47 אלף שקלים?
משה גפני: באמת החניה עולה יותר מהארנונה.
ציון פיניאן: כנראה הוא רכש קומת חניה אחת.
משה גפני: כתוב ארבעה מקומות.
ציון פיניאן: הוא טעה באפס.
ציון פיניאן: כנראה מדובר בארבעים מקומות.
משה גפני: יש כאן משהו לא בסדר מבחינת התחשיב.
משה גפני: באמת החניה עולה יותר מהארנונה?
דרורית שטיינמץ: אנחנו נבדוק את הנושא של הארנונה.
ציון פיניאן: גם החניה.
משה גפני: 47 אלף שקלים לארבעה רכבים?
ציון פיניאן: מנוי עולה 1,500 שקלים לשנה.
ציון פיניאן: עבור ארבעה רכבים, המנוי הוא 6,000 שקלים.
קריאה: זה בתל אביב.
קריאה: בתל אביב זה יקר.
ציון פיניאן: אז נגיד שבתל אביב הסכום הוא אלפיים שקלים.
ציון פיניאן: לפי 47 אלף שקלים, הסכום הוא 4,000 שקלים בחודש.
ציון פיניאן: זה סכום גבוה.
משה גפני: החניה עולה יותר מאשר הארנונה?
דרורית שטיינמץ: אנחנו נבדוק שוב את נושא הארנונה.
ציון פיניאן: 47 אלף שקלים לחלק לארבעה רכבים, 12 אלף שקלים.
דרורית שטיינמץ: חלקי ארבע.
ציון פיניאן: הנסתר יותר מהגלוי.
משה גפני: רבותיי, אנחנו מצביעים על בקשתו של מנכ"ל משרד ראש הממשלה לאישור הוצאות זכויות ראש הממשלה לשעבר מר אהוד אולמרט לפי סעיף 23(ב).
משה גפני: בעד אישור הבקשה – פה אחד הבקשה אושרה
משה גפני: על סדר היום הצעת חוק הסדרת העיסוק בייעוץ השקעות, בשיווק השקעות ובניהול תיקי השקעות (תיקון - פעילות מתן ייעוץ השקעות), התשע"ב-2012 של חברי הכנסת אמנון כהן, פניה קירשנבאום, ציון פיניאן ויצחק וקנין.
ציון פיניאן: לא רצית להוריד את זה?
משה גפני: אמנון לא הסכים.
משה גפני: הוא דיבר עם עופר עיני והוא אמר לו שהוא ידאג לעובדים לא פחות ממנו.
משה גפני: היועצת המשפטית, את תוכלי להסביר לנו את החוק הזה?
טמיר כהן: קיימנו דיון ב-27 בפברואר.
משה גפני: אמנון כהן, מה סיכמת עם עופר עיני?
אמנון כהן: אני לא עובד אצל עופר עיני.
משה גפני: אנחנו מתחילים את הדיון על חוק הסדרת העיסוק בייעוץ.
משה גפני: הבנתי שאתה לא עובד אצל עופר עיני, אבל אתה עובד אצל דניאל.
אמנון כהן: גם לא.
אמנון כהן: איך היה הדיון הקודם בקשר לאהוד אולמרט?
משה גפני: האמת היא שסחבנו את הזמן עד שתבוא.
משה גפני: חשבנו שתבוא להצביע בשביל אהוד אולמרט, אבל לא באת.
אמנון כהן: אבל שלחתי את מחליפיי.
משה גפני: אותי.
אמנון כהן: הצבעת?
משה גפני: ציון ואני הצבענו.
אמנון כהן: איך אישרת דבר כזה?
אמנון כהן: אתה הרי רגיש.
משה גפני: אנחנו אישרנו שלראש ממשלה לשעבר יש במשך חמש שנים שירותי משרד.
ציון פיניאן: דאגנו לו לחניה.
משה גפני: היועצת המשפטית, בבקשה, תסבירי את החוק.
ענת מימון: אני אסביר בקצרה.
ענת מימון: הצעת החוק למעשה שוזרת בתוכה כמה תיקונים.
ענת מימון: התיקון העיקרי שהצעת החוק מבקשת לעשות הוא לגבי ייעוץ השקעות ושיווק השקעות כללי.
ענת מימון: היום למעשה בחקיקה אין הבחנה.
ענת מימון: יש ייעוץ השקעות ואין הבחנה בין מי שנותן ייעוץ השקעות לבן אדם ומתחשב בנתונים האישיים שלו ומתאים את הייעוץ אליו, לבין אדם שנותן ייעוץ השקעות באופן כללי, בין אם זה ללא התחשבות בנתונים של אדם מסוים ובין אם זה באמת לקהל רחב.
ענת מימון: הצורך הזה להסדיר באופן נפרד את ייעוץ ההשקעות הכללי הביא את הרשות לתת הוראות בעניין וכעת מבקשים להסדיר בחקיקה את החובות על מי שייתן ייעוץ כזה.
ענת מימון: זה התיקון העיקרי שנעשה בהצעת החוק.
ענת מימון: מעבר לכך, הצעת החוק כוללת סעיפים נוספים שמבקשים לעשות תיקונים אחרים שנוגעים ולא נוגעים בתיקון העיקרי אבל אנחנו נגיע אליהם כאשר נעבור על הסעיפים.
אמנון כהן: אדוני היושב ראש, אני מודה לך ששמת את הנושא על סדר היום.
אמנון כהן: זאת דוגמה להצעת חוק כשנגעתי בנקודה כלשהי שבייעוץ השקעות יש איזושהי בעיה.
אמנון כהן: רציתי לתקן שורה וחצי, אבל תראה איזה חוק יפה נולד.
משה גפני: יפה, תכף נבדוק, אבל גדול – כן.
אמנון כהן: באתי בדברים גם עם אגף שוק ההון וגם עם רשות ניירות ערך והסברתי איזושהי בעיה.
אמנון כהן: אז נאמר לי שהם עובדים על זה וטוב שנעשה זאת ביחד.
אמנון כהן: אכן, עשינו ביחד כדי להסדיר את הדברים.
אמנון כהן: אדוני היושב ראש, יש כאן מספר דברים – גילוי נאות – שלגביהם ישבתי גם עם גופים שהם יכולים לגעת בהם או לפגוע בהם.
אמנון כהן: ישבתי גם עם בנקים גדולים ששלחו אלי נציגים כמו בנק הפועלים ובנק לאומי.
אמנון כהן: מדובר בייעוץ בנושא של קרנות השתלמות.
אמנון כהן: כנראה יש כאן איזושהי נגיעה ויכול להיות שתהיה איזושהי פגיעה וכתוצאה מכך הציבור בסוף יכול להיות במצב שלא יקבל את הייעוץ הראוי והמתאים.
אמנון כהן: זה יכול להיות אבל הנושא הזה בבדיקה.
אמנון כהן: גם ביקשתי מהבנקים לשבת עם רשות ניירות ערך בצורה מקצועית ולראות האם אכן זה המצב.
אמנון כהן: זה עומד כרגע על שולחן הוועדה ואנחנו בסופו של דבר צריכים להחליט, אחרי שנשמע את הצדדים.
אמנון כהן: ביקשתי מהם וסיכמתי אתם שבקריאה הראשונה נעביר את זה כפי שזה מוכן כרגע ולהכנה לקריאה שנייה ושלישית נשב עוד פעם עם הגופים ונראה את הדברים.
אמנון כהן: המטרה היא לא לפגוע בשום דבר אלא רוצים להסדיר נושא.
אמנון כהן: כל הנושא של שוק ההון שהפרדנו אותו מהבנקים בעקבות , למעשה יש כל פעם נדבך על נדבך ואת הנושא הזה אנחנו רוצים להסדיר.
אמנון כהן: כספים של הציבור נמצאים היום בכוחות שוק בחוץ ולפעמים נמצאים גם במקום בו יכולים להיות בסכנה.
אמנון כהן: לכן אנחנו כל פעם מתלבשים על נישה מסוימת ומתקנים אותה.
אמנון כהן: כאן אנחנו באים לתקן את הנושא של העיסוק וייעוץ ההשקעות בשוק ההשקעות ובניהול תיקי ההשקעות.
אמנון כהן: לכן אנחנו נלמד את הנושא, נשתף פעולה ונתקדם.
דניאל אילון: אם יורשה לי, לפני שניכנס לסעיפים ואני אבקש מחבריי להציג את הסעיפים לומר מה הם הדברים המרכזיים.
משה גפני: אתם לא מציגים את הסעיפים.
משה גפני: זאת הצעת חוק פרטית.
דניאל אילון: נגיב על הסעיפים.
משה גפני: אתם שוכחים, זאת לא הצעה ממשלתית.
דניאל אילון: אנחנו לא שוכחים.
דניאל אילון: אנחנו יודעים.
דניאל אילון: אם יותר לי בכל זאת לומר מה הם הדברים המרכזיים שנמצאים בהצעה הזאת.
משה גפני: בכבוד גדול.
דניאל אילון: יושב כאן נציג מאגף שוק ההון.
משה גפני: אתה מהאגף של עודד שריג?
ניר בן שמש: כן.
משה גפני: אתם תומכים בחוק הזה.
אמנון כהן: ה-כן לא בא בקלות.
אמנון כהן: אני תיאמתי את הדברים.
אמנון כהן: היה קשה מאוד אבל תיאמתי עם כולם.
אמנון כהן: זה באמת נושק לכיוון שלהם.
אמנון כהן: אתה יודע על כמה חוקים ויתרתי בשביל זה?
משה גפני: על מה ויתרת?
אמנון כהן: באגף שוק ההון יש לי עוד כמה חוקים, אבל אמרו שאעזוב אותם ונעשה את זה.
אמנון כהן: הסכמתי.
דניאל אילון: בתיקון הזה יש שלושה עניינים.
דניאל אילון: התיקון הראשון והמרכזי הוא בעצם יצירת פלטפורמה להסדרה שהיא ייחודית לעניין של ייעוץ השקעות כללי.
דניאל אילון: כשאני אומרת ייעוץ השקעות כללי, הכוונה היא – אולי המקרה הכי מובהק של זה – לעבודות אנליזה שמפיצים בתי השקעות אבל גם דברים קלים יותר כמו איזשהו ייעוץ השקעות כללי שניתן באמצעות פלטפורמה אינטרנטית, איתותים במערכת הסלולר וכיוצא באלה דברים שאילולא אתה קובע להם הסדרה ייחודית וברורה, יוצא שהם כולם נבלעים תחת הטבלה ייעוץ שהיא מאוד רחבה בחוק ייעוץ השקעות.
דניאל אילון: הרשות שמה דעתה לזה כבר בשנת 2007 ולכן בשנת 2007 הוצאנו זה לצד זה מצד אחד הוראת NO ACTION כפי שמכונה בעגה, כלומר, אמירה של הרשות שאין בכוונתה לאכוף חלק מהוראות החוק כאשר מדובר בייעוץ השקעות כללי.
דניאל אילון: מן הצד השני הוצאנו הוראות גילוי מכוח הסמכות שנתונה לרשות, בעיקר ביחס לניגודי עניינים שיש בהם בעת מתן שירות אנליזה.
דניאל אילון: מראש כתבנו כבר באתר שההסדר הזה הוא הסדר זמני מפני שדרך תקינה של יצירת רגולציה היא לא להגיד שהרשות לא מתכוונת לאכוף, עדיין זה מייצר חשיפה אזרחית, ורצינו לכווץ ולהגדיר מה חל ומה לא חל.
דניאל אילון: זה לא רק מה חל אלא התיקון הזה גם אומר מה לא חל.
דניאל אילון: לצורך העניין, מה שיחול על ייעוץ השקעות כללי זה רק מה שקבוע בסעיף 3(ב) שקובע את עצמו כהסדר יחיד שיחול על השירות הזה.
דניאל אילון: בעיקר מדובר בדרישות גילוי ובעיקר דרישות גילוי בנוגע לניגוד עניינים שהאנליסט עשוי להימצא בו למשל בגלל שהוא מחזיק בניירות הערך לגביהם הוא נותן ייעוץ.
דניאל אילון: הדוגמה המובהקת שהייתה וקנתה לה כותרות בחודשים האחרונים, הפרשיה של לימור גרובר שהיא אינה סוד וכולכם קראתם עליה בעיתון, אפילו מעניין היה לקרוא שדווקא העיתון בחר לציין את זה שהרשות אכפה בקלות מדי והטילה עיצום כספי נמוך מדי.
דניאל אילון: זאת אומרת שאף פעם לא נצא ראש בבחירות, אבל זה מה שהיה בעיתון.
דניאל אילון: דוגמה למישהו שנותן שירות אנליזה.
דניאל אילון: בכל העיתונים.
משה גפני: יתד נאמן לא כתב על זה?
דניאל אילון: אני חושבת שהוא כן כתב את זה, שהיינו צריכים להרביץ יותר בראש.
דניאל אילון: רק כדי להדגים את המקרה ולא את נסיבותיו הספציפיות, גם כאשר למשל ניתן ייעוץ השקעות ומי שנותן את הייעוץ באותו יום חותם על הסכם התקשרות עם מי שמנפיק את הנכס שלגביו הוא נותן את הייעוץ.
דניאל אילון: זה דבר שבוודאי צריך לתת לו גילוי במסגרת זאת.
דניאל אילון: זה סיפור אחד, הסדר אחד שנמצא כאן שתכף ניכנס לפרטיו.
אמנון כהן: אני רוצה להתחיל קודם לקרוא את הסעיפים ואחר כך תמשיכי.
דניאל אילון: חבריי יוכלו להתייחס.
אמנון כהן: את זה שמענו כבר בדיון הקודם.
אמנון כהן: קיימנו בוועדה דיון אחד והתלבטנו.
משה גפני: אמנון צודק.
משה גפני: אנחנו נעבור סעיף סעיף ואני מבקש גם מהגופים שמבקשים להעיר על העניין, להעיר לפי הסעיפים כי אחרת לא נתקדם.
משה גפני: היועצת המשפטית, בבקשה, נתחיל בהקראה ובהסבר.
ענת מימון: הצעת חוק הסדרת העיסוק בייעוץ השקעות, בשיווק השקעות ובניהול תיקי השקעות (תיקון – פעילות מתן ייעוץ השקעות), התשע"ב-2012 1.
ענת מימון: תיקון סעיף 1 בחוק הסדרת העיסוק בייעוץ השקעות, בשיווק השקעות ובניהול תיקי השקעות, התשנ"ה-1995, (להלן – החוק העיקרי), בסעיף 1 – (1) אחרי ההגדרה "ייעוץ השקעות" יבוא: ""ייעוץ השקעות כללי" – ייעוץ השקעות שאין בו כדי להיחזות לייעוץ השקעות המתחשב בנתונים של אדם מסוים, ולמעט ייעוץ השקעות הנושא אופי אישי בין נותן הייעוץ לבין מקבלו".
ענת מימון: זה בעצם הסעיף שמגדיר מהו ייעוץ השקעות כללי והוא אומר שנדבך אחד הוא שאין התחשבות בנתונים של אדם מסוים והוא ממעט ייעוץ שיש בו אופי אישי.
ענת מימון: יש הערות?
ענת מימון: (2) בהגדרה "נכסים פיננסיים", המלים "וכן קרנות השתלמות" – יימחקו.
ענת מימון: (3) אחרי ההגדרה "שיווק השקעות" יבוא: ""שיווק השקעות כללי" - שיווק השקעות שאין בו כדי להיחזות לשיווק השקעות המתחשב בנתונים של אדם מסוים, ולמעט שיווק השקעות הנושא אופי אישי בין נותן הייעוץ לבין מקבלו".
עינת סקורניק: עינת סקורניק, ראש מערך ייעוץ בבנק לאומי.
עינת סקורניק: אנחנו מבקשים להעיר על סעיף 1(2), בהגדרת נכסים פיננסיים לנושאי קרנות ההשתלמות.
עינת סקורניק: מבחינתנו קרן השתלמות היא נכס בעל מאפיינים פיננסיים שלמעשה משמש את הפרט לכיסוי ההוצאות שלו באמצע החיים כאשר עומדות לו הוצאות מהותיות.
עינת סקורניק: אנחנו חושבים שההגדרה הזאת או ההחרגה של קרנות ההשתלמות מתוך ההגדרה של נכסים פיננסיים היא כזאת שתקטין באופן מהותי את היכולת לתת ייעוץ במצב הזה כיוון שנכון להיום ניתן לו ייעוץ במהלך ההשקעות, כאשר הייעוץ המהותי הוא ייעוץ בהשקעות ולאו דווקא הייעוץ הפנסיוני.
עינת סקורניק: שינוי שכזה יביא למספר גדול מאוד של לקוחות שלא יוכלו לקבל את הייעוץ הזה.
עינת סקורניק: לכן אנחנו מבקשים עדיין לתת את האפשרויות לייעץ את זה במסגרת הייעוץ וההשקעות.
דני גיגי: דני גיגי, מנהל מחלקת ייעוץ, בנק הפועלים.
משה גפני: אתה מסכים עם בנק לאומי?
דני גיגי: בוודאי.
דני גיגי: יש כ-1,2 מיליון שכירים במשק ועצמאים להם יש קרן השתלמות.
דני גיגי: 1,2 מיליון.
דני גיגי: מתוכם למעלה מ-120 אלף כבר קיבלו בחמש השנים האחרונות ייעוץ בהשקעות.
דני גיגי: הציבור יכול להחליט, כל אזרח ואזרח יכול להחליט אם הוא רוצה לקבל את ייעוץ ההשקעות כיוון שהוא צריך את הכסף לעוד שנה.
דני גיגי: אם אנחנו נגדיר את זה כמוצר פנסיוני כדברי החוק, יבוא לקוח ויאמר שהוא רוצה את קרן ההשתלמות בעוד שנה כדי לעזור לילד ואני אומר לו, לא, אני נותן לך ייעוץ פנסיוני לגיל שישים.
דני גיגי: זה קבלת מנדט על האזרח.
דני גיגי: מה שיישאר כאן, בגלל שאין הרבה יועצים פנסיוניים ומספר היועצים הפנסיוניים לצערי הולך ומצטמצם, יישאר רק ערוץ אחד וזה ערוץ הסוכנים.
דני גיגי: ערוץ הסוכנים יגלגל את חמישים אחוזי עמלות ההפצה על הלקוח ודמי הניהול יעלו.
דני גיגי: זה מה שעומד לקרות.
דני גיגי: אין יועצים פנסיוניים ומספרם הולך ומצטמצם.
שלומית אליאסף דיין: עורכת אליאסף דיין מבנק הפועלים.
שלומית אליאסף דיין: אני רוצה להוסיף כמה נקודות.
שלומית אליאסף דיין: בתקופה האחרונה אנחנו מדברים הרבה על הנושא של עידוד התחרות, כמה זה חשוב, כמה זה חשוב ללקוח כדי לשפר את התהליכים הכלכליים.
שלומית אליאסף דיין: שקיפות ומידע זה התנאי הראשון לעידוד התחרות.
שלומית אליאסף דיין: אם לקוח לא ידע איזה קרן יש לו ומה המרכיבים שלה ולא יקבל ייעוץ, התחרות תיפגע.
שלומית אליאסף דיין: היא תיפגע בעוד מובן כי חשוב להבין שאין היום אפשרות לפי החוק ואסור לבנק להעביר לקוח שמבקש לעבור מקרן השתלמות אחת לשנייה בלי ייעוץ.
שלומית אליאסף דיין: זה בעצם מה שאומר החוק.
משה גפני: אין לכם בבנק ייעוץ פנסיוני?
שלומית אליאסף דיין: יש ייעוץ פנסיוני אבל הוא חלקי והוא לא בכל הסניפים.
שלומית אליאסף דיין: הוא עוד לא הגיע להיקף מלא כמו בייעוץ להשקעות.
משה גפני: זאת אומרת, נעשה את החוק הזה רק כשההיקף יהיה מלא?
שלומית אליאסף דיין: גם אז צריך לחשוב אם זה מתאים.
משה גפני: אם את אומרת שיש הוראת מעבר, בסדר, אבל אם את חולקת על הכול, תגידי למה.
שלומית אליאסף דיין: המחלוקת היא גם על הכול אבל היא גם על העיתוי של השינוי הזה.
שלומית אליאסף דיין: על הכול, מהנימוקים שציינו החברים קודם לכן.
שלומית אליאסף דיין: אפשר לראות או צריך לראות בקרן השתלמות מוצר שהוא לא פנסיוני, הוא לא לגיל שישים, הוא מיועד להשתלמות בראש ובראשונה ואת זה אנחנו שוכחים.
שלומית אליאסף דיין: הוא מיועד להשתלמות.
שלומית אליאסף דיין: מי שרוצה לקחת את זה להשתלמות, זה לשלוש שנים.
שלומית אליאסף דיין: מי שלא לוקח את זה להשתלמות, זה לשש שנים.
שלומית אליאסף דיין: כך זה לפי החוק.
שלומית אליאסף דיין: שש שנים, זה לא לפנסיה.
שלומית אליאסף דיין: אם מישהו מתחיל עבודה בגיל 25 או 30, בגיל 36, אם הוא מחליט למשוך, זה יכול להטעות את הייעוץ הפנסיוני.
שלומית אליאסף דיין: אם מחשבים לו את הכספים האלה כאילו הוא יקבל אותם בגיל פנסיה, בעצם מטעים אותו ואומרים לו לחסוך פחות לפנסיה ממה שהוא צריך.
שלומית אליאסף דיין: זה טיעון אחד שהוא מהותי והיא עקרוני.
שלומית אליאסף דיין: זה לא מוצר פנסיוני.
שלומית אליאסף דיין: גם אין בו לא ביטוחים, לא משהו שהוא לנכויות אלא זה מוצר שבמהותו הוא יותר פיננסי מפנסיוני.
משה גפני: יש כאן מישהו מאיגוד הבנקים?
רן ונגרקו: אין לנו עמדה בנושא הזה.
דניאל אילון: הבנקים הקטנים תומכים בתיקון.
קריאה: למעט בנק אחד, אף אחד לא תומך.
משה גפני: אני מארגן את המחלוקת.
ניר בן שמש: אנחנו מסכימים עם העמדה העקרונית של אמנון כהן ושל הרשות שלא נכון שיהיו שני רגולטורים על המוצר הזה.
ניר בן שמש: עלול להיווצר מצב שבו היועץ יכול לבחור מתי הוא רוצה להחיל עליו איזה הוראות לפי הנוחות שלו.
ניר בן שמש: ברור שיכול להיווצר מצב שבו גם הלקוח נפגע מיכולת התמרון הזאת.
ניר בן שמש: יועץ יכול להחליט שבמקרה מסוים הוא מתייחס למוצר כאל מוצר פנסיוני ובמקרה מסוים הוא מתייחס למוצר כאל מוצר פיננסי, לכל רשות רגולטורים יש את הסמכויות שלה לקבוע הוראות, ברור שנוצר פער רגולטורי.
משה גפני: אני יועץ, מה הבעיה?
משה גפני: איזה רגולציה אני אקח?
ניר בן שמש: לדוגמה, כיוון שמוצר פנסיוני הוא מוצר שיש לו השלכות ארוכות טווח, החובות שאגף שוק ההון מטיל בתחומים מסוימים הן שונות מאשר הרשות לניירות ערך.
ניר בן שמש: לדוגמה, בעת מתן המלצה במוצר פנסיוני צריך לתת מסמך הנמקה בכתב שהממונה על שוק ההון קבעה את המבנה שלו.
ניר בן שמש: זאת דוגמה אחת אבל אני חושב שיש דוגמאות נוספות שאפשר לתת שמסבירות פער מסוים שיכול להיווצר.